Seg tɣuri-nneɣ i yeḍrisen-agi, nessaweḍ ad d-nakez assaɣ i ten-yezdin, amek i d-yella way-a? Yella-d s userwes gar snat n tmucuha-agi, ama deg ayen yellan berra n uḍris, ama si tama n wayen yellan d axel n uḍris, nufa-d d akken amaru yesseqdec amyeḍres s talɣa n tebdert d uwehhi, acku tlul-d tmacahut tamenzut, tin i wumi yefka azwel "Lkuraj n tyaziṭ" d axel n tmacahut tis snat "Afriwen ur nessafag", si tama nniḍen nufa-d belli tella-d tmerna ama deg yineḍruyen, ama deg wawal, ama di tefyar, ay-agi yeṭṭef-aɣ afus ad d-negzu d akken amaru iɛawed i tmacahut-is tamezwarut s wudem amaynut, yerna yesnerna-as, ahat d tikti tamaynut i d-yewwi i tmacahut taqbaylit.